Hvalertunnelen

Hvalertunnelen er en undersjøisk veitunnel på fylkesvei 108 i Hvaler kommune i Østfold. Tunnelen går under sundet Løperen mellom Asmaløy og Kirkøy. Den  meter lange tunnelen ble åpnet 2. oktober 1989 og erstattet ferjesambandet Skipstadsand–Korshavn. Hvalertunnelen når 120 meter under havet, og største stigning er 10 %.

Tunnelen ble finansiert med bompenger. Da tunnelen ble åpnet, lå bomstasjonen nær tunnelåpningen på Asmaløy. I 1993 ble bomstasjonen flyttet til Bukkholmen ved kommunegrensen mellom Hvaler og Fredrikstad. Tunnelen var nedbetalt i 2007, men et flertall i Hvaler kommunestyre vedtok at bompengeinnkrevingen skulle fortsette i to år til, for å skaffe penger til trafikksikkerhetstiltak i kommunen, og finansiere en gang- og sykkelvei på Kirkøy. Bompengeinnkrevingen opphørte 14. januar 2009.Fredriksstad Blad: Hvaler blir bomfri! (10. juli 2008)Demokraten: Slutt på bompenger på Hvaler (10. juli 2008)NRK: Bomstasjon blir fjernet (14. januar 2009)NRK: Hvaler-bommen fjernet etter 20 år (14. januar 2009)

Det er ikke tillatt for fotgjengere og syklister å ferdes i Hvalertunnelen. I 2012 fikk tunnelen streknings-ATK (måling av gjennomsnittsfart).Dagbladet (Tormod Brenna): «Nå blir det dobbelt så mange av disse», publisert torsdag 6. september 2012, kl.12:15, besøkt 26. desember 2012

I likhet med mange andre veitunneler i Norge er Hvalertunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

 Se også 
Veitunneler i Norge
Undersjøiske veitunneler i Norge

 Referanser 

Eksterne lenker
NRK: Hvalertunnelen rustes opp for 39 millioner (25. februar 2006)
Brannmannen.no – Brannforsøk i Hvalertunnelen
The World's Longest Tunnel Page

Kategori:Veitunneler i Østfold
Kategori:Undersjøiske tunneler i Norge
Kategori:Veier i Hvaler
Kategori:1989 i Norge
Kategori:Tunneler åpnet i 1989